ફ્રેડમેન સહિત અન્ય કેટલાક સંશોધકોએ ૧૯૭૮નાં અરસામાં ફરી રોઝવેલ કેસ પર છાનબીન શરૂ કરી. ૧૯૪૭માં જે શહેરીજનો આ ઘટનાનાં સાક્ષી રહ્યા હતાં એમને પૂછપરછ કરવામાં આવી. ‘ફ્રીડમ ઓફ ઇન્ફર્મેશન’ એક્ટ હેઠળ તેમણે યુએફઓ-ક્રેશ સંબંધિત કેટલાક અગત્યનાં ડોક્યુમેન્ટ્સ ત્યાંની સરકાર પાસેથી કઢાવ્યા. પૂરતો અભ્યાસ કર્યા બાદ સૌકોઇ એક જ તારણ પર પહોંચ્યા કે, રોઝવેલ પર ઓછામાં ઓછું એક સ્પેસક્રાફ્ટ તો અથડાયું જ હતું!